**UPUTA**

**VETERINARSKE LJEKARNE**

Promet veterinarsko-medicinskim proizvodima (dalje VMP) propisan je odredbama:

* Zakona o veterinarsko-medicinskim proizvodima (Narodne novine, broj 84/08, 56/13, 94/13, 15/15 i 32/19) (dalje: Zakon), Glava VI. Promet VMP
* Pravilnika o veterinarsko-medicinskim proizvodima (Narodne novine, broj 30/09, 73/09, 14/10, 146/10, 32/11 i 67/13), Glava VI. Posjedovanje, distribuiranje i izdavanje VMP
* Pravilnika o uvjetima kojima moraju udovoljavati pravne osobe u obavljanju djelatnosti prometa na veliko i malo veterinarskim lijekovima, ljekovitim dodacima i veterinarsko-medicinskim proizvodima (Narodne novine, broj 73/99).

Zakon o veterinarsko-medicinskim proizvodima propisuje da prije početka obavljanja djelatnosti prometa VMP na malo, pravna osoba mora nadležnom tijelu podnijeti zahtjev za izdavanje odobrenja uz koji prilaže dokumentaciju kojom dokazuje udovoljavanje propisanim uvjetima.

Zahtjev za izdavanje odobrenja i dokumentaciju potrebno je dostaviti na adresu:

**Ministarstvo poljoprivrede, Uprava za veterinarstvo i sigurnost hrane**

**Planinska 2A, 10 000 Zagreb**

**DOKUMENTI KOJE TREBA DOSTAVITI:**

1. **ODOBRAVANJE VETERINARSKE LJEKARNE**
2. Zahtjev za izdavanje odobrenja za promet veterinarsko-medicinskih proizvoda na malo u veterinarskoj ljekarni, koji mora sadržavati:
	* naziv pravne osobe i OIB
	* naziv i adresu buduće veterinarske ljekarne
3. Suglasnost nadležnog veterinarskog ureda na lokaciju
4. Rješenje o upisu društva u registar nadležnog trgovačkog suda s upisanom djelatnosti prometa veterinarsko-medicinskim proizvodima na malo
5. Mišljenje Hrvatske veterinarske komore
6. Dokumente o odgovornoj osobi:
	* imenovanje odgovorne osobe u ljekarni, OIB odgovorne osobe
	* presliku svjedodžbe o položenom Državnom stručnom ispitu
	* dokaz o uposlenosti odgovorne osobe u veterinarskoj ljekarni: elektronički zapis Mirovinskog osiguranja o radno pravnom statusu odgovorne osobe.
7. **BRISANJE VETERINARSKE LJEKARNE PO ZAHTJEVU STRANKE**

Zahtjev za brisanje veterinarske ljekarne, koji mora sadržavati:

* + naziv i adresu veterinarske ljekarne
	+ OIB trgovačkog društva
1. **PROMJENA ODGOVORNE OSOBE U VETERINARSKOJ LJEKARNI**
2. Zahtjev za promjenu odgovorne osobe u veterinarskoj ljekarni, koji mora sadržavati:
	* naziv i adresu veterinarske ljekarne
	* OIB trgovačkog društva
3. Imenovanje nove odgovorne osobe, OIB odgovorne osobe
4. Presliku svjedodžbe o položenom Državnom stručnom ispitu
5. Dokaz o uposlenosti nove odgovorne osobe u veterinarskoj ljekarni: elektronički zapis Mirovinskog osiguranja o radno pravnom statusu odgovorne osobe